  Майя Бывальцева Бигер лулчеберетъя «Ах, галоши хороши!» ёроскуспо фестиваль ортчоз 18-тӥ шуркынмонэ Красногорск ёросын. Конкурсэ пыриськисьёс калошаен ветлозы но бигер кылын такмакъёсты быдэстозы. Со сярысь ивортэ Калыкъёслэн эшъяськон юртсылэн пресс-службаез. Фестиваль-вожвылъяськонэ вуозы Балезино, Глаз, Эгра, Юкаменск, Красногорск но Яр ёросъёсысь коллективъёс. Соос крезьгур но дӥськут сярысь веран улсын олань-талань ветлозы. Бигер но ӟуч кылын калоша сярысь такмакъёсты быдэстозы. Со сяна, «Калошаосын учыр» миниатюра но концерт номер возьматозы.  Радъясьёслэн верамзыя, ужрадлэн ужпумез — бигер калыклэсь лулчеберет йылолъёссэ улӟытон но утён. Ёроскуспо фестиваль ортчоз Красногорск ёросысь Бараны гуртысь Куинь лулчеберетъёслэн «Венок» юртазы. Тегъёс: Лулчеберет Удмуртия бигеръёс Красногорск  